מרכז מדעני העתיד

אוכלוסיית היעד

התוכנית מיועדת לתלמידות ולתלמידים מחוננים ומצטיינים הלומדים בכיתה ט'-י"ב, תלמידים שהם בעלי יכולות לימודיות גבוהות במיוחד עם מכוונות למקצועות המדעים והמתמטיקה ובעלי חשיבה יצירתית והמצאתית, תלמידים המחפשים אתגר לימודי ועניין מעבר למסגרת הלימודים הבית-ספרית.
לתוכנית מתקבלים תלמידות ותלמידים שמוכיחים בתהליך המיון, המתקיים במהלך כיתה ח' כישורים גבוהים, יוזמה  ויצירתיות, מוטיבציה חזקה, סקרנות ותשוקה לידע ולמחקר, כמו גם מחויבות חברתית.

אלפא

אלפא היא תוכנית חדשנית לתלמידים מחוננים בחינוך העל יסודי (בוגרי כיתות ח' או ט') המאפשרת  למשתתפיה להשתלב בעולם המחקר המדעי העכשווי. התוכנית גובשה במטרה לספק את הצרכים הייחודיים של תלמידים מחוננים תוך כדי העשרת עולם הידע המדעי שלהם, חשיפתם למחקר מדעי ברמה גבוהה והקניית הכישורים הנדרשים לגיבוש מחקר מדעי עצמאי ועבודת מחקר ברמה אקדמית.
התפיסה העומדת בבסיס התוכנית היא להציע לתלמידים המחוננים חוויה אינטלקטואלית משמעותית, בשילוב עם פעילות חברתית (כולל תמיכה רגשית) במטרה לאפשר להם להתפתח בו-זמנית בשני כיוונים אלו. במסגרת התוכנית התלמידים זוכים להתמודד עם אתגרים אינטלקטואליים מרתקים ולהשתתף בפעילויות חברתיות וחווייתיות עם תלמידים מחוננים מכל רחבי הארץ.
במסגרת התוכנית התלמידים כותבים עבודת מחקר. עבודה זו יכולה להמיר בחינת בגרות באחד מהמקצועות המדעיים המוגברים (5 יחידות לימוד), או לעמוד בפני עצמה כמקצוע מוגבר בתעודת הבגרות.
תוכנית אלפא פועלת ב-6 מוסדות אקדמיים:
אוניברסיטת תל אביב - באמצעות אוניברסיטת תל אביב לנוער
האוניברסיטה העברית בירושלים - באמצעות מרכז המעבדות למדעים ע"ש בלמונטה
הטכניון - באמצעות היחידה לנוער שוחר מדע וטכנולוגיה
אוניברסיטת בן-גוריון בנגב - באמצעות מרכז חוסידמן לנוער שוחר מדע
מכון ויצמן למדע - באמצעות מכון דוידסון לחינוך מדעי
אוניברסיטת אריאל בשומרון – לבנות בלבד, באמצעות היחידה האוניברסיטאית לילדים ונוער

תוכנית תלת-שנתית - לבוגרי כיתות ח'

לתוכנית במכון ויצמן ובאוניברסיטת אריאל בשומרון מאותרים התלמידים כבר במהלך כיתה ח', והיא כוללת שלב נוסף - שנת הכנה במהלך כיתה ט'. החל משנת הלימודים תש"פ תוכנית אלפא במוסדות אלו תהפוך לדו שנתית, כבכל המוסדות האחרים בהם היא מופעלת.

 אוכלוסיית היעד

תוכנית אלפא מיועדת לתלמידים מחוננים מכל המגזרים שמעוניינים להתמקד בלימודי המדעים והטכנולוגיה במהלך לימודיהם בבית הספר התיכון.
בנוסף על יכולות אינטלקטואליות, המועמדים לתוכנית נדרשים להוכיח תכונות כמו מוטיבציה גבוהה, יכולת לימוד עצמי, חריצות, יוזמה, יצירתיות, התלהבות, התמדה, יכולת דחיית סיפוקים והתנהגות הולמת בבית הספר.

אידיאה

תוכנית אידיאה היא שמטרתה לענות על הצרכים הייחודיים של תלמידים מחוננים שמגלים עניין וסקרנות בתחומי ההומניסטיקה.
התוכנית מעניקה חשיפה לעשייה אקדמית-מחקרית במגוון תחומים, התנסות במימוש מיומנויות חקר, קריאה וכתיבה ברמה גבוהה וכתיבת עבודת מחקר בתחום ההומניסטי תוך כדי ליווי אישי של מומחים ומנחים בתחום.
התפיסה העומדת בבסיס התוכנית היא להציע לתלמידים המחוננים חוויה אינטלקטואלית משמעותית בשילוב עם תמיכה חברתית ורגשית ומפגש עם תלמידים מחוננים נוספים  מכל הארץ (לימוד בקבוצת השווים).
במסגרת התוכנית התלמידים כותבים עבודת מחקר שאותה ניתן להמיר ב-5 יחידות בגרות במקצוע שבו נכתבה או לעמוד בפני עצמה כמקצוע מוגבר בתעודת הבגרות.
התוכנית היא מיזם משותף של עמותת קרב ליוזמות בחינוך ושל משרד החינוך, האגף לתלמידים מחוננים ומצטיינים ותסובסד במלואה. התוכנית פועלת באוניברסיטת תל אביב ובאוניברסיטה העברית.

אוכלוסיית היעד

תוכנית אידיאה מיועדת לתלמידים מחוננים בוגרי כיתות ט' (מכל המגזרים). תלמידים ותלמידות שלא אותרו כמחוננים וחושבים שהם מתאימים להצטרף לתוכנית, יכולים להירשם כנדרש ומי שיעברו את שלב המיון הראשוני יופנה למבדק לאיתור מחוננים במכון קרני (זכיין משרד החינוך לאבחון מחוננות).
בנוסף ליכולות אינטלקטואליות המועמדים לתוכנית נדרשים להוכיח תכונות כגון כמו מוטיבציה גבוהה, יכולת לימוד עצמי, חריצות, יוזמה, יצירתיות, התלהבות, התמדה, יכולת דחיית סיפוקים והתנהגות הולמת בבית הספר.